Ftit lingwi madwar id-dinja huma storikament rikki daqs il-Malti. L-influwenzi preżenti fil-lingwa jservu bħala prova ħajja ta' min ħakem lil pajjiżna u l-vjaġġ tan-nazzjon lejn l-indipendenza. Il-Malti kien meqjus bħala l-ilsien tal-foqra, bil-klassijiet ogħla spiss jikkomunikaw bit-Taljan. Iżda numru ta' personalitajiet ewlenin matul l-istorja ta' Malta għenu biex jiġbdu l-attenzjoni għall-kumplessità tal-lingwa tal-pajjiż sabiex, illum il-ġurnata, tkun rispettata sew daqs il-kontropartijiet barranin tagħha. Probabbilment l-aktar importanti minn dawn il-personalitajiet kien Dun Karm Psaila, il-poeta nazzjonali ta' Malta, li twieled 150 ilu f'Ħaż-Żebbuġ. Dun Karm qatta' s-snin bikrin tiegħu jgħix ma' ommu hekk kif missieru, baħri, qatta' ħafna ħin barra mill-pajjiż. Ta' 23 sena, Dun Karm sar saċerdot, u sena wara beda jgħallem diversi suġġetti fis-seminarju. Kważi f'kull pass ta' ħajtu, Dun Karm kien ukoll jikteb poeżija; għalkemm sal-1912, kien kiteb esklussivament bit-Taljan. Iżda l-kontribuzzjonijiet poetiċi tiegħu bil-Malti kellhom impatt ferm akbar fuq l-istorja letterarja ta' pajjiżna. Ritratt: Facebook / Maria Graziella Cassar L-Innu Nazzjonali ta' Dun Karm tkanta għall-ewwel darba fl-1923, iżda ġie rikonoxxut uffiċjalment bħala l-Innu Nazzjonali ta' Malta fl-1941. Fiċ-ċelebrazzjoni tal-150 anniversarju mit-twelid ta' Dun Karm, L-Arkivji Nazzjonali ta' Malta tefgħu fuq il-midja soċjali xbieha tal-formola ta' applikazzjoni tal-passaport li l-poeta kien issottometta fl-1925 biex jivvjaġġa barra minn Malta. Festivals Malta aktar kmieni l-ġimgħa li għaddiet tellgħu wkoll serata mużikali b'taħdita. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. "Kondoljanzi Lill-Familja Ta' Daniel Schembri Wara Li Ħalliena Dalgħodu" Bil-Filmat: "Għid Lil Dak L-Iljunfant Tgħaġġel" - Marielle Pace Titkellem Dwar X'Wassalha Biex Titlef 50 Kilò Mara Li Saret Omm Għall-Ewwel Darba Tispiċċa Mbikkma Għax Ħadd Ma Mar Għaċ-Ċelebrazzjoni Tat-Tarbija Tagħha! "Grazzi Talli Dejjem Kont Hemm..." – Ina Robinich F'Jum Għeluq Snin Il-Maħbub Tagħha